 SET ร่วง 11 จุด หลังหุ้นตปท.รูดยกแผงวิตกเจรจาการค้า จับตาแนวรับ 1,620 จุด
 SET ร่วง 11 จุด หลังหุ้นตปท.รูดยกแผงวิตกเจรจาการค้า จับตาแนวรับ 1,620 จุด
 SET ร่วง 11 จุด หลังหุ้นตปท.รูดยกแผงวิตกเจรจาการค้า จับตาแนวรับ 1,620 จุด
11 พ.ย. 2562

ผู้สื่อข่าวรายงานว่า ดัชนีตลาดหุ้นไทยล่าสุด ณ เวลา 11.05 น. อยู่ที่ระดับ 1,625.96 จุด ปรับตัวลดลง 11.89 จุด หรือ 0.73% ด้วยมูลค่าการซื้อขาย 1.56 หมื่นล้านบาท
โดย นายวิจิตร อารยะพิศิษฐ ผู้อำนวยการฝ่ายวิจัยหลักทรัพย์ บล.เมย์แบงก์ กิมเอ็ง (ประเทศไทย) กล่าวว่า ตลาดหุ้นไทยเช้านี้ปรับตัวลงกว่า 10 จุด เป็นไปในทิศทางเดียวกับตลาดหุ้นในภูมิภาคเอเชียที่ส่วนใหญ่อยู่ในแดนลบ โดยเฉพาะตลาดหุ้นฮ่องกงที่ร่วงแรง 2% จาก Sentiment ลบในสถานการณ์การประท้วงที่ฮ่องกงที่มีความรุนแรงมากขึ้นในเช้านี้
นอกจากนี้ ตลาดฯยังมีปัจจัยจากความไม่แน่นอนสงครามการค้าระหว่างสหรัฐฯ และจีนด้วย ที่ยังต้องติดตามดู แต่เท่าที่ดูการลงทุนยังอยู่ในฝั่งของสินทรัพย์เสี่ยงมากกว่า เพราะราคาน้ำมันก็ปรับขึ้นเงินหยวนก็อยู่ในระดับที่ต่ำกว่า 7 หยวนต่อดอลลาร์สหรัฐฯอยู่ และราคาทองคำก็ปรับตัวลง พร้อมให้แนวรับ 1,620 จุด ส่วนแนวต้าน 1,640 จุด